2018 թվականի հունիսի 18-ին և 19-ին «Փորձաքննությունների ազգային բյուրո» ՊՈԱԿ-ի հոգեբանական փորձաքննությունների բաժնի պետ Անի Վարդանյանը մասնակցել է «Փի-Էյչ Ինթերնեշնլ» ամերիկյան կազմակերպության, ՀՀ կրթության և գիտության նախարարության և ՀՀ քննչական կոմիտեի հետ համատեղ կազմակերպված վերապատրաստման երկօրյա դասընթացին, որին մասնակցել են հոգեբաններ ինչպես Երևանից, այնպես էլ Կոտայքի, Արմավիրի և Արարատի մարզերից։ Դասընթացն անցկացվել է «Փորձաքննությունների ազգային բյուրո» ՊՈԱԿ-ի հոգեբանական փորձաքննությունների բաժնի պետ Անի Վարդանյանի և ՀՀ քննչական կոմիտեի իրավական ապահովման և վիճակագրաման վարչության պետ, ՀՀ պետական ծառայության 1-ին դասի խորհրդական, ի.գ.թ., դոցենտ Դավիթ Թումասյանի կողմից։ Դասընթացի ընթացքում ներկայացվել են տվյալ բնագավառին առնչվող քրեական գործերով նախաքննության ընթացքի առանձնահատկությունները, կիրառվող տերմինները, երեխաների լավագույն շահը և դրանով առաջնորդվելու պարտավորությունները, անչափահաս զոհի կամ վկայի իրավունքները, իրավական կարգավիճակն ու հոգեբանական ասպեկտները, անչափահասի հոգեբանական առանձնահատկությունների բազմակողմանի ուսումնասիրման կարևորությունը և այլ խնդիրներ, ինչպես նաև քննարկվել են քննչական գործողություններում ներգրավված հոգեբանի էթիկական նորմերը, մասնագիտական կոմպետենտության և մի շարք այլ ասպեկտներին առնչվող տարաբնույթ հարցեր: